黎振燁偷食朱智賢後深潛4年終復出 獲珍姐曾志偉連環出手相助
黎振燁自爆8個月唔出門
黎振燁在訪問中透露事件後與TVB的合約情況,原來當時TVB與他的合約係暫停又恢復,直至今年才正式結束。在黎振燁被爆出傳聞後,他選擇了隱退,並專注於家庭生活。黎振燁更坦言,除了帶BB去健康院外,自己曾經8個月不願意踏出家門,幾乎與世隔絕。最後在妻子的鼓勵下,逐漸走出陰霾,恢復正常的生活節奏。
黎振燁自爆拒絕接綜藝原因
黎振燁亦表示,這段經歷讓他更加珍惜家庭,而夫妻之間的感情也因此變得更加堅固。黎振燁透露,當日想放棄演藝生涯轉行時,全靠妻子的支持自己才可以重新振作。黎振燁坦言自己「潛水」時曾收TVB綜藝的拍攝邀請,不過自己就因心態仍未準備好,以及希望照顧現年4歲的兒子的原因,最後選擇拒絕邀請。
黎振燁獲珍姐及曾志偉出手相助
黎振燁稱在「潛水」的4年間,他與TVB的高層曾勵珍(珍姐)有過幾次會面。黎振燁表示對方對自己的關心和幫助讓他感激不盡,更坦言如果能夠重返演藝界,他願意從基層做起,甚至不介意從事幕後工作,只要有機會,他都會全力以赴。而總經理曾志偉亦曾出手想幫黎振燁處理合約事宜,可惜最後沒有結果,直到月前才有正式答覆,正式與TVB完約。
【朱智賢勾人夫】臨盆黎太開腔代求情 黎振燁:「為養家厭惡性工作都照做」
「智燁偷食案」繼朱智賢由男友謝東閔陪伴出來開滴不出眼淚的記招認錯後,相隔一日,輪到黎振燁夫婦現身,腹大便便的黎太陪實偷食老公回應贏盡網民分數,首次對事件開腔的黎振燁拖實孕妻解畫亦誠意十足,不過卻爆出一句驚人說話,似是有意無意暗寸朱智賢!
文:東方新地 圖:東方新地、TVB 娛樂新聞台 TVB Entertainment News
黎振燁拖老婆現身海麗邨黎太大方回應 顯正印風範
昨晨十時許,有傳媒拍得黎振燁與黎太在海麗邨出現,當時夫婦一同穿著黑衣,手拖手逛著,黎太臉色略為蒼白但尚算精神,黎太被問到是否已原諒老公,她平靜謂:
「發生呢啲事,正常人都會嬲,但念在我哋有小朋友,又咁多年感情,希望佢公司都睇到佢咁多年付出,畀多次機會佢。」
而被問到小三朱智賢於記招上未有向她道歉,黎太大方說:「道唔道歉都唔緊要,我都擔心佢情況,希望佢快啲冇事啦!」正印風範出晒嚟!
暗示女方主動埋身 自詡「可以完全抽離」
至於還有否聯絡朱智賢,黎振燁意有所指謂:「其實我本身都唔會…唔會特別聯絡女同事。」言下之意莫非暗示一直都是朱智賢主動埋身?而黎亦直認自己犯錯:「講到尾都係我唔啱,唔應該畀藉口自己,依家最緊要希望佢(太太)心情同身體狀況好番,嚟緊相信我都會有段幾長嘅時間休息。」記者問到是否如朱智賢所講拍劇集《食腦喪B》抽離唔到角色而出事),他稱相信自己可以完全抽離,做番幾個星期前真正的自己。且強調與朱智賢關係經歷時間唔長。
黎振燁指這種事(出軌)一次都嫌多,他說:「老實講發生呢啲事係咪一時三刻、或者三兩日就可以完全冇事呢?咁我哋又唔可以輕易當冇發生過,畀啲時間太太,希望佢可以完全消化到件事,之後釋懷原諒我。我會行動證明畀太太睇,有啲事情人生中發生一次就夠,應該係一次都嫌多。」亦希望傳媒別再打擾臨盆的老婆。講到會否擔心被無綫雪藏、放棄,黎振燁直言:「我未必有機會再喺幕前演出,但小朋友就嚟出世,唔可以冇嘢做,就算體力勞動、厭惡性的工作我都要做,要搵奶粉錢,公司放棄我,我都唔可以放棄自己。」
一直與謝東閔拍拖甜如蜜的33歲朱智賢,近日為無綫劇《食腦喪B》開工,竟與劇中飾演一對的已婚港男黎振燁發展不倫戀!朱黎二人被拍到斷正車廂幽會,男的家有懷孕嬌妻,又正值無綫力捧,在《機場特警》仲要飾演「暖男」,現偷食自毀前程,在公司安排下,事隔一日女方竟然聯同事件中受害者謝東閔現身拆局⋯⋯
「抽離唔到角色」、「我都接受唔到自己」、「大家畀機會我」
事後二人接受自己公司的獨家訪問,進一步以游離眼神解說自己的「迷失」:
我覺得自己係一個唔專業嘅演員,我係因為拍劇而導致咁,我承認自己係因為唔夠專業、演戲經驗唔多,所以搞成咁時今日咁⋯⋯我覺得自己抽離唔到個角色(索鼻)⋯⋯同埋 好多謝Brian呢段時間陪住我,因為我知佢承受咗好多⋯⋯
堅持係「我一個人嘅事」 唔肯同人哋老婆講對唔住
主持人再追問朱智賢除咗謝東閔仲想同啲咩人道歉,畀晒位佢向黎太講Sorry ,但似乎佢依然唔肯講出呢句說話,仲扭波轉話題,講自己嗲哋:
我最想就係同屋企人講對唔住,我唔想因為自己嘅事影響到屋企人,我即時send短訊畀嗲哋,我唔想因為我一個人嘅事影響到屋企人。同埋我想同劇入面演員講對唔住、對監製講對唔住⋯⋯因為我影響到套劇,我真係好後悔、好內疚,我都接受唔到自己犯呢個錯⋯⋯
王喜恥笑、網民唔收貨 一面倒數臭「扮可憐」
對於兩段回應,網友都唔太收貨,在無綫做過消防員但抽離到做KOL的前輩王喜,更在 Facebook 上出帖恥笑:「抽離唔到角色?哈~~~比你撈到個角色鍾意食屎咁
阿伯母咪慳好多米飯?公司咁多過來人前輩做過咁多示範,你都毫無進步,以後點偷食,噢,sorry,點揾食?」